Ilja Laursas

Ilja Laursas (g. 1976 m. gegužės 2 d. Kaune) – Lietuvos verslininkas ir investuotojas. Delfi.lt sudarytame Lietuvos įtakingiausiųjų 2017 m. verslininkų sąraše užėmė 10-tą vietą.https://www.delfi.lt/apps/itakingiausieji2017/verslininkai/balsas (Lietuvos įtakingiausieji 2017, Delfi.lt) Jo įkurta kompanija „GetJar“, pirmoji mobiliųjų aplikacijų parduotuvė, išpopuliarėjusi prieš „Apple App Store“ ir „Google Play“ atsiradimą, buvo nupirkta 2014 m. kinų bendrovės „Sungy Mobile“. Tuomet skelbta, kad sandorio vertė siekia 50 mln. JAV dolerių, tačiau vėliau paaiškėjo, kad suma yra apie 5,3 mln. JAV dolerių.

 Biografija 

Abu tėvai taip pat gimę ir augę Lietuvoje.http://www.moteris.lt/veidai/norisi-buti-vertinamam-uz-laimejimus-o-ne-uz-tokius-abstrakcius-dalykus-kaip-turtas.d?id=59669351 Ilja Laursas apie šeimos kilmę

Mokėsi Kauno Aleksandro Timinskio vidurinėje mokykloje (buv. 20-oji). Dalyvavo JAV moksleivių mainų programoje, 1994 m. baigė Džeksono vidurinę mokyklą Ohajuje. Grįžęs į Lietuvą, 1995–2002 m. Vilniaus Universitete studijavo ekonomiką, lėšų studijoms užsidirbo būdamas anglų kalbos korepetitoriumi moksleiviams.

Apie I. Laursą sukurtas dokumentinis filmas „Svajonių slėnis“ (2014 m.)„Kino pavasaryje“ – dokumentinio filmo apie Ilja Laursą ir jo verslą premjera (interviu), kurio premjera įvyko per kino festivalį „Kino pavasaris“.

 Verslo projektai 

 „GetJar“ 
2004 m. įkūrė kompaniją „GetJar“, į kurią investavo amerikiečių rizikos kapitalo fondai „Accel (Facebook)“ ir „Tiger Global (Linkedin)“, o pati bendrovė persikėlė į JAV, Silicio slėnį.  

2014 m. Jungtinėje Karalystėje įsikūręs „GetJar“ padalinys parduotas Kinijos įmonei partnerei „Sungy Mobile“ už, kaip tuomet skelbė I. Laursas, 50 mln. JAV dolerių. Pati Kinijos bendrovė nurodė 5,3 mln. eurų sumą. Didžioji dalis sumos mokėta ne pinigais, o akcijomis. I. Laurs po pardavimo prognozavo, kad gautos Kinijos įmonės akcijos kils du kartus, todėl galutinė sandorio suma remsis į 83 mln. JAV dolerių. Tačiau prognozė nepasitvirtino ir po metų įmonės vertė buvo smukusi apie dešimt kartų. 

Kitas – JAV įsikūręs „GetJar“ padalinys, parduotas JAV kompanijai „Spigot“, dažnai siejamai su nepageidaujamu programinės įrangos įdiegimu.https://macpaw.com/how-to/remove-spigot-from-mac

 „Nextury Ventures“ 
Nuo 2014 m. per įkurtą investicinį fondą „Nextury Ventures“ I. Laursas investavo į daugiau kaip 25 startuolius.

2018 m. I. Laurs tvirtino, kad fondas yra Indijos įmonės „Pittie Group“ oficialus partneris. Ši įtarimų ekspertams kėlusi bendrovė planavo statyti gamyklą Rokiškio rajone ir investuoti 200 mln. eurų bei sukurti beveik 2 tūkst. darbo vietų (vėliau pakoregavo planus iki 100 mln. eurų ir 500 darbuotojų).https://www.15min.lt/verslas/naujiena/finansai/indu-investicijos-sukele-abejoniu-jei-ir-ras-rupiju-ka-jiems-veikti-rokiskyje-662-1038336 Tačiau planai prie realybės nepriartėjo, kai kurioms su indų ketinimais susijusioms įstaigoms iškeltos bankroto bylos, o I. Laursas 2021 m. situacijos nekomentavo.

 Bibliografija 

 Verslas naujai. Vilnius, „Vaga“. 2013

 Įvertinimas 

 2009 m. pateko tarp 40-ies įtakingiausių asmenų mobiliųjų komunikacijų rinkoje.
 2010 m. Vašingtone įvykusiame metiniame Jungtinių Valstijų Baltijos fondo (USBF) forume paskelbtas Baltijos šalių metų verslininku.http://www.elektronika.lt/naujienos/ivykiai/23215/getjar-vadovas-ilja-laurs-isrinktas-geriausiu-baltijos-saliu-verslininku/ Baltijos šalių metų verslininkas
 2010 m. žurnalo Time jo vadovaujama kompanija GetJar išrinkta vienu iš 10 startuolių, kurie keičia pasaulį.http://content.time.com/time/specials/packages/article/0,28804,2017050_2017049_2017039,00.html
 2010 m. „Davoso pasaulio ekonomikos forume“ išrinktas Technologijų pioneriumi.http://lyderis.eu/verslas/lietuviai-technologiju-pionieriu-sarase/
 2011 m. Europos verslo laikraščių asociacijos (EBP) Generalinėje Asamblėjoje Atėnuose Iljai Laursui įteiktas „Europos metų vadovo 2011“ apdovanojimas už nepriekaištingą darbą vadovaujant GetJar kompanijai, kuri tapo didžiausia pasaulyje atvira mobiliųjų aplikacijų platforma ir varžosi su tikrais šios srities gigantais – Apple, Microsoft, Google, Nokia.http://lyderis.eu/lietuvos-lyderiai/iljai-laurs%E2%80%93europos-metu-vadovo-titulas/ Iljai Laursui – Europos metų vadovo titulas
 2011 m. Wall Street Journal išrinktas vienas iš 25 Europos technologinių lyderių.https://www.wsj.com/articles/SB10001424052748703518704576258580327169742
 2012 m. įteiktas „Globalios Lietuvos“ apdovanojimas už pasiekimus verslo ir vadybos srityse.
 2013 m. I. Laurso parašyta knyga „Verslas Naujai“ yra pripažinta Nr. 1 bestseleris Lietuvoje, negrožinės literatūros kategorijoje. Knygoje daugiausia dėmesio skiriama svarbiausiems įmonės kūrimo principams šiuolaikiniame pasaulyje.https://www.tv3.lt/naujiena/verslas/i-laurs-knygos-verslas-naujai-populiarumas-gerina-rekordus-n738282

 Šaltiniai 

 Nuorodos 

 Ilja Laurs
 Ilja Laurs - nuotraukos spaudai

Kategorija:Lietuvos verslininkai